Thorni Corner Farm House bied eksklusiewe plaasverblyf aan die voet van die Magaliesberge naby die dorpie Hekpoort. Dis ideaal vir 'n gesin of groep vriende wat van die stad se gejaag wil ontsnap en afskakel in mekaar se geselskap.
Die plaashuis het 3 slaapkamers en 'n volledige badkamer. Daar is slaapplek vir 8 gaste en troeteldiere is ook welkom. Die volledig toegeruste kombuis het 'n yskas, ysmasjien, mikrogolfoond, stoof, oond, koffie- en teemaakgeriewe, breekware en eetgerei.
Gaste kan soggens 'n entjie op die omheinde wildplaas gaan stap of laatmiddae gaan perdry. Kom deel in die plaas-ervaring deur ons met die beeste uit te help!
Daar is verskeie bergfietsroetes vir avontuurlustiges!